कर्नाटक में चल रहे सत्ता संग्राम से देश में एक नई बहस शुरु हो गई है। सरकार भले ही भाजपा की बने या फिर कांग्रेस –जेडीएस गठबंधन की लेकिन, सवाल यह कि संवैधानिक पदों पर बैठे लोग क्या किसी पक्ष के प्रति बायस नहीं है। यही नहीं, इसमे लोकतंत्र कहां रह गया जबकि हम दुनिया के सबसे बड़े लोकतंत्र होने का दम भरते नहीं थकते। सुप्रीम कोर्ट से लेकर चुनाव आयोग तक, तमाम आरोप लगाने वाली कांग्रेस एक बार फिर लोकतंत्र की हत्या का आरोप लगा रही है। इस पर सारी हकीकत सामने है और अब यह बहस आम लोगों में चर्चा बन गई है। ऐसे में संवैधानिक संस्थाओं और वहां पर आसीन लोगो को लेकर प्रश्नचिन्ह खड़े हो रहे हैं। मामला फिर एक बार सुप्रीम कोर्ट में पहुंच गया है और अब इसका जवाब भी वहीं से मिलने की उम्मीद की जा रही है।